### Resumé

Forvaltningen forelægger et gebyr for benyttelse af genbrugspladsen i Billund i 2025 til godkendelse. Derudover forelægges et justeret gebyr for kolonihaver i 2025 til godkendelse.

### Sagsfremstilling

#### Gebyr for benyttelse af genbrugspladsen i Billund for borgere/husstande i [adresse] rettede i 2022 henvendelse til Vejle Kommune om muligheden for at anvende genbrugspladsen i Billund Kommune som alternativ til genbrugspladserne i Give, Egtved eller Vejle, idet det ville medføre kortere køreafstand for borgere. Pilotprojekt blev efter indgåelse af aftale med Billund Kommune idriftsat 1. november 2022.

Klima-, Natur- og Miljøudvalget godkendte på møde 18. november 2024, jf. punkt 209, indgåelse af ny samarbejdsaftale med Billund Kommune, hvor det er muligt for borgere/husstande i Vandel at tilmelde sig ordning for at benytte genbrugspladsen i Billund, og hvor merudgiften fremadrettet betales af den enkelte tilmeldte borger/husstand baseret på de til enhver tid gældende gebyrer.

#### Justering af gebyr for kolonihaver

På baggrund af en gennemgang i forhold til hvile-i-sig-selv-princippet for kolonihaver, en analyse af gebyret pr. havelod i perioden 1. april – 30. september 2024 og forventet resultat for året 2024 anbefales en justering af gebyret for 2025.

Der anbefales en justering af gebyret i 2025 fra tidligere godkendt beløb på 527 kr. inkl. moms til 460 kr. inkl. moms.

### Økonomi

#### Gebyr for benyttelse af genbrugspladsen i Billund for borgere/husstande i [adresse] vil fortsat fremover have mulighed for at tilmelde sig ordningen på [adresse], men den enkelte tilmeldte husstand skal pr. 1. januar 2025 selv afholde merudgiften. Med antagelsen om et gebyr på 967 kr. inkl. moms i Billund Kommune i 2025, vil gebyret uden de variable udgifter beløbe sig til ca. 567 kr. inkl. moms pr. husstand. Det forventes samlet ikke at påvirke driftsresultatet.

#### Justering af gebyr for kolonihaver

Gebyr pr. havelod ændres fra 527 kr. til 460 kr. inkl. moms gældende fra 2025 og forventes indeholdt i det samlede godkendte driftsbudget for 2025.

### Klima og resiliensvurdering

Der kan forventes en reduktion i CO2-udledningen som følge af mulige færre kørte kilometer til genbrugspladsen i Billund Kommune for borgerne i Vandel, afhængigt af antallet af tilmeldte borgere.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 25. november 2024, punkt 215:

**at** udvalget anbefaler over for Økonomiudvalget og Byrådet, at forslag til gebyr i 2025 for benyttelse af genbrugspladsen i Billund godkendes og fremadrettet indgår som en del af taksterne beregnet ud fra de til en hver tid gældende gebyrer, og

**at** udvalget anbefaler over for Økonomiudvalget og Byrådet, at forslag til justering af gebyr for kolonihaver i 2025 godkendes.

#### Beslutning fra Klima-, Natur- og Miljøudvalget, den 25. november 2024, punkt 215:

Anbefalet.

#### Beslutning fra Økonomiudvalget, den 2. december 2024, punkt 294:

Anbefales.

### Beslutning

Godkendt.